Likumprojekts

**Grozījumi Iepakojuma likumā**

**Izdarīt Iepakojuma likumā (Latvijas Republikas Saeimas un Ministru Kabineta Ziņotājs, 2002, 3. nr.; 2005, 11. nr.; Latvijas Vēstnesis, 2010, 205. nr.; 2011, 93. nr.; 2016, 241. nr.; 2018, 225. nr.; 2019, 224., 225. nr.; 2020, 138. nr.; 2021, 118. nr.) šādus grozījumus:**

1. Izteikt 1. panta 1.8punktu šādā redakcijā:

"18) **depozīta maksa** – naudas summa, kuru galalietotājs brīdī, kad iegādājas dzērienu depozīta iepakojumā, iemaksā kā drošības naudu par depozīta iepakojuma atpakaļatdošanu un kuru tam atmaksā depozīta iepakojuma nodošanas brīdī;".

2. Izteikt 9. panta 2. punktu šādā redakcijā:

"2) ja izlietoto iepakojumu paredzēts reģenerēt ar enerģijas atguvi, – iepakojuma materiāla minimālajai siltumietilpībai jābūt vismaz tādai, lai optimizētu enerģijas ieguves procesu;".

3. Aizstāt 15. panta 3.1daļā vārdus "informāciju par reģistrētajiem iepakotājiem, iesniegtajiem ziņojumiem un pārskatiem" ar vārdiem "iepakojuma apsaimniekotāju sniegto informāciju par iepakotājiem un iepakojuma apjomu".

4. Izteikt 18.6pantu šādā redakcijā:

"**18.6pants.** Depozīta sistēmas operators depozīta maksu par iepriekšējā mēnesī savākto un operatoram nodoto izlietoto dzērienu depozīta iepakojumu atmaksā depozīta iepakojuma pārdevējam vai iepakojuma pieņemšanas punkta vai šķiroto atkritumu savākšanas laukuma apsaimniekotājam, kurš noslēdzis līgumu ar depozīta sistēmas operatoru un pieņem depozīta iepakojumu no galalietotāja, līdz kārtējāmēneša divdesmit piektajam datumam pēc depozīta iepakojuma saņemšanas, ja līgumā par izlietotā dzērienu depozīta iepakojuma pieņemšanu nav noteikts cits termiņš."

5. Izteikt 21. panta otro daļu šādā redakcijā:

"(2) Depozīta sistēmas operatora darbību atbilstoši šajā likumā noteiktajām prasībām kontrolē Valsts vides dienests. Regulators kontrolē depozīta sistēmas operatora darbību atbilstoši šā likuma 18.7pantam, 18.15panta trešajai daļai, 18.16 un 18.17pantam."

Vides aizsardzības un

reģionālās attīstības ministrs

A. T. Plešs